Messageria instantanee

Un servicio de messageria instantanee (instant messaging) permitte que duo o plus computatores excambia instantaneemente messages de texto per medio de un rete de computatores, como le Internet. Differentemente del posta electronic, ubi le messages es immagazinate in un cassa postal pro lectura posterior, in un servicio de messages instantanee le messages inviate es exhibite immediatemente al destinatario, si ille in linea. Isto rende possibile un conversation in tempore real.

Le plus popular servicios de messages instantanee in le Internet include AOL Instant Messenger (AIM), Yahoo! Messenger, .NET Messenger Service, e ICQ. Iste servicios debe multe ideas a un servicio plus antique (e ancora popular) cognoscite como Internet Relay Chat (IRC).

Le servicios de message instantanee ha surgite parallelmente in locos diverse, e cata application ha su proprie protocollos. Isto induce alcun usatores a executar plure applicationes de messages instantanee simultaneemente pro esser disponibile in plure retes.

Alternativemente, alcun applicationes tenta de coperir tote le protocollos e servicios in un singule cliente. Exemplos de isto es Trillian e Jabber.

Il ha plure tentativas de crear un standard unificate pro le servicio de messages instantanee: SIP (Session Initiation Protocol) e SIMPLE (SIP for Instant Messaging and Presence Leverage) del IETF, Apex (Application Exchange Core) e Prim (Presence and Instante Messaging Protocol).

 Vide etiam 

 Lotus Sametime

Categoria:Informatica